Иван Бунин
Плеядите

Превод от руски: Кирил Кадийски, 2003

chitanka.info

Стъмни се. В сумрака, край езерата чисти,

                                        вървя вглъбен, без път.

На свежа есен, плодове и листи

                                        градините дъхтят.

Листакът оредя — и звездното сияние

                                        сред клоните искри.

Пристъпвам бавно аз — и мъртвото мълчание

                                        в алеите цари.

Отекват стъпките сред нощната прохлада.

                                        И — герб на царска мощ —

горят студените, елмазните Плеяди

                                        в притихналата нощ.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.